กทม.เผยเช้านี้เจอฝุ่น PM2.5 เกินมาตรฐาน 17 พื้นที่ แต่แนวโน้มลดลง “อุตุฯ” คาดมีฝน
กทม.เผยเช้านี้เจอฝุ่น PM2.5 เกินมาตรฐาน 17 พื้นที่ แต่แนวโน้มลดลง “อุตุฯ” คาดมีฝน 
กทม.เผยเช้านี้เจอฝุ่น PM2.5 เกินมาตรฐาน 17 พื้นที่ แต่แนวโน้มลดลง “อุตุฯ” คาดมีฝน
8 ก.พ. 2564

ศูนย์ประสานงานและแก้ไขปัญหามลพิษทางอากาศในกรุงเทพมหานคร (กทม.) รายงานสถานการณ์ฝุ่นละอองขนาดไม่เกิน 2.5 ไมครอน (PM 2.5) ของสถานีตรวจวัดคุณภาพอากาศของ กทม.เมื่อเวลา 07.00 น. ค่าเฉลี่ย 24 ชั่วโมงของ PM2.5 ตรวจวัดได้ 35-61 ไมโครกรัม/ลูกบาศก์เมตร (มคก./ลบ.ม.) โดยพบว่ามีระดับเกินมาตรฐาน (มาตรฐานไม่เกิน 50 มคก./ลบ.ม.) จำนวน 17 พื้นที่ ลดลงจากเมื่อวานนี้ 14 พื้นที่ โดยค่า PM2.5 มีแนวโน้มลดลง เนื่องจากกรมอุตุนิยมวิทยา พยากรณ์สภาพอากาศในพื้นที่กรุงเทพมหานคร อาจมีพายุฝนฟ้าคะนอง ฝน 30% ของพื้นที่
สำหรับค่าเฉลี่ย PM2.5 ที่เริ่มมีผลต่อสุขภาพใน 17 พื้นที่ ได้แก่
1.เขตหนองจอก บริเวณหน้าสำนักงานเขตหนองจอก : มีค่าเท่ากับ 61 มคก./ลบ.ม.
2.เขตวังทองหลาง ด้านหน้าปั๊มน้ำมัน เอสโซ่ ซ.ลาดพร้าว 95 : มีค่าเท่ากับ 61 มคก./ลบ.ม.
3.เขตสายไหม ป้ายรถเมล์ด้านหน้าสำนักงานเขตสายไหม : มีค่าเท่ากับ 59 มคก./ลบ.ม.
4.เขตบึงกุ่ม ภายในสำนักงานเขตบึงกุ่ม : มีค่าเท่ากับ 57 มคก./ลบ.ม.
5.เขตประเวศ ด้านหน้าห้างสรรพสินค้าซีคอน สแควร์ : มีค่าเท่ากับ 57 มคก./ลบ.ม.
6.เขตบางกะปิ ข้าง ป้อมตำรวจตรงข้ามสำนักงาน เขตบางกะปิ : มีค่าเท่ากับ 57 มคก./ลบ.ม.
7.เขตคลองเตย ภายในสำนักงานเขตคลองเตย : มีค่าเท่ากับ 56 มคก./ลบ.ม.
8.เขตลาดกระบัง ด้านหน้าโรงพยาบาลลาดกระบังข้างป้อมตำรวจ : มีค่าเท่ากับ 56 มคก./ลบ.ม.
9.เขตยานนาวา ใกล้ธนาคารกรุงศรีอยุธยา สำนักงานใหญ่ : มีค่าเท่ากับ 55 มคก./ลบ.ม.
10เขตบางเขน ภายในสำนักงานเขตบางเขน : มีค่าเท่ากับ 54 มคก./ลบ.ม.
11.เขตคลองสาน บริเวณหน้าห้องสมุดใต้สะพานสมเด็จพระเจ้าตากสิน : มีค่าเท่ากับ 53 มคก./ลบ.ม.
12.เขตบางกอกใหญ่ บริเวณสี่แยกท่าพระ แขวงวัดท่าพระ : มีค่าเท่ากับ 52 มคก./ลบ.ม.
13.เขตหลักสี่ ภายในสำนักงานเขตหลักสี่ : มีค่าเท่ากับ 52 มคก./ลบ.ม.
14.เขตคลองสามวา ภายในสำนักงานเขตคลองสามวา : มีค่าเท่ากับ 51 มคก./ลบ.ม.
15.เขตจตุจักร บริเวณด้านหน้ามหาวิทยาลัยเกษตรศาสตร์ : มีค่าเท่ากับ 51 มคก./ลบ.ม.
16.เขตดอนเมือง ด้านข้างสำนักงานเขตดอนเมือง : มีค่าเท่ากับ 51 มคก./ลบ.ม.
17.เขตปทุมวัน หน้าห้างสามย่านมิตรทาวน์ : มีค่าเท่ากับ 51 มคก./ลบ.ม.
โดยดัชนีคุณภาพอากาศส่วนใหญ่อยู่ในระดับคุณภาพอากาศปานกลาง ซึ่งประชาชนทั่วไปสามารถทำกิจกรรมกลางแจ้งได้ตามปกติ ส่วนผู้ที่ต้องดูแลสุขภาพเป็นพิเศษ หากมีอาการเบื้องต้น เช่น ไอ หายใจลำบาก ระคายเคืองตา ควรลดระยะเวลาทำกิจกรรมกลางแจ้ง อย่างไรก็ตามยังแนะนำให้ประชาชนสวมหน้ากากอนามัยเพื่อป้องกันฝุ่นและป้องกันโรคโควิด-19



 